Дракахруст: Віктар, думаю, вы памятаеце, як у дзевяностыя гады Лукашэнка неяк сказаў, што яго самыя галоўныя апанэнты — гэта журналісты. І мы тады ўсе надзьмуваліся ад самапавагі, што мы палітыкі, мы дыктуем краіне парадак дня, мы фармулюем нешта, мы роўныя кіраўніку дзяржавы. Адпаведна і з чытачом мы размаўлялі аднабакова. Мы ведалі, што яму трэба распавесьці. А цяперашнія журналісты слухаюць чытача, хай і немудрагелістага. Але яны даюць яму тое, што ён хоча, а не тое, што самі журналісты, як галоўныя апанэнты прэзыдэнта, ім даюць.